cyanic-selkie/wikianc huggingface dataset:
Χερσόνησος Γιαμάλ
δεξιά|μικρογραφία|250x250εσ| Χάρτης που δείχνει την τοποθεσία της χερσονήσου Γιαμάλ. δεξιά|μικρογραφία|250x250εσ| Ο δορυφορικός χάρτης της χερσονήσου Γιαμάλ Η χερσόνησος Γιαμάλ (полуо́стров Яма́л) βρίσκεται στο αυτόνομο οκρούγκ των Γιαμάλων Νένετς της βορειοδυτικής Σιβηρίας στη Ρωσία. Εκτείνεται περίπου 700 χιλιόμετρα (435 mi) και συνορεύει κυρίως με τη θάλασσα του Κάρα, τον κόλπο Μπαϊνταράτσκαγια στα δυτικά και από τον κόλπο του Ομπ στα ανατολικά. Στο βόρειο άκρο αυτής της χερσονήσου βρίσκεται ο πορθμός Μαλίγκινα και, πέρα από αυτόν, το νησί Μπέλι. Στη γλώσσα των αυτόχθονων κατοίκων του, των Νένετς, "γιαμάλ" σημαίνει "Τέλος της Γης".
Ιστορία
μικρογραφία| Βοσκοί ταράνδων στη χερσόνησο Γιαμάλ το 1975 Η χερσόνησος αποτελείται κυρίως από έδαφος μόνιμα παγωμένο και είναι γεωλογικά ένα πολύ νέο μέρος. Η περιοχή κατοικείται από πλήθος αποδημητικών ειδών πουλιών.
Στις 21 Οκτωβρίου 2016, ένα ρωσικό ελικόπτερο Mi-8, που μετέφερε εργαζόμενους πετρελαίου και φυσικού αερίου, συνετρίβη εκεί, σκοτώνοντας τουλάχιστον 19 από τους 22 επιβαίνοντες.
Εκτροφή ταράνδων
Σύμφωνα με τον Αμερικανό ανθρωπολόγο Σβεν Χαάκανσον, στη Ρωσική Ομοσπονδία, η χερσόνησος Γιαμάλ διασώζεται καλύτερα η παραδοσιακή μεγάλης κλίμακας νομαδική εκτροφή ταράνδων. Νένετς και Χάντι εκτροφείς ταράνδων κατέχουν περίπου μισό εκατομμύριο εγχώριους ταράνδους.
Ανάπτυξη
μικρογραφία| Ρωσικό παγοθραυστικό Τορ στο παγωμένο λιμάνι [[Σαμπέτα]] μικρογραφία| Ο σιδηρόδρομος Ομπσκάγια-Μποβανένκοβο κατασκευάστηκε για τα πεδία φυσικού αερίου γύρω από το Μποβανένκοβο Η περιοχή είναι σε μεγάλο βαθμό ανεπτυγμένη, αλλά συνεχίζονται πολλά μεγάλα έργα υποδομής, συμπεριλαμβανομένου ενός αγωγού φυσικού αερίου και αρκετών γεφυρών.
Η Γιαμάλ διατηρεί τα μεγαλύτερα αποθέματα φυσικού αερίου της Ρωσίας. Ο σιδηρόδρομος Ομπσκάγια-Μποβανένκοβο, που ολοκληρώθηκε το 2011, συνολικού μήκους 572 χιλιομέτρων, είναι ο βορειότερος σιδηρόδρομος στον κόσμο. Τα αποθέματα φυσικού αερίου της χερσονήσου εκτιμάται ότι είναι 55 τρισεκατομμύρια κυβικά μέτρα (tcm).
Κρατήρες στην Γιαμάλ
Το 2014, η Γιαμάλ ήταν ο τόπος ανακάλυψης μιας δολίνης, η οποία γρήγορα τράβηξε την προσοχή των παγκόσμιων μέσων ενημέρωσης. Φάνηκε να είναι το αποτέλεσμα μιας τεράστιας έκρηξης και αρκετές υποθέσεις προτάθηκαν για να εξηγήσουν το σχηματισμό του κρατήρα, συμπεριλαμβανομένης σύγκρουσης με μετεωρίτη ή UFO, ή την κατάρρευση μιας υπόγειας εγκατάστασης αερίου.
Ένας εκπρόσωπος του Υπουργείου Έκτακτης Ανάγκης είπε: "Μπορούμε σίγουρα να πούμε ότι δεν είναι μετεωρίτης."
Ο κρατήρας των 60 μέτρων πιστεύεται από έναν ανώτερο ερευνητή από το Κέντρο Επιστημονικής Έρευνας της Αρκτικής, τον Αντρέι Πλεχάνοφ, ότι είναι πιθανότατα το αποτέλεσμα μιας "συσσώρευσης υπερβολικής πίεσης" υπόγεια λόγω της αύξησης των τοπικών θερμοκρασιών σε αυτό το τμήμα της Σιβηρίας. Οι δοκιμές που διεξήχθησαν από την ομάδα του έδειξαν ασυνήθιστα υψηλές συγκεντρώσεις μεθανίου κοντά στον πυθμένα της καταβόθρας.
Ως το 2015, η χερσόνησος Γιαμάλ είχε τουλάχιστον πέντε παρόμοιους κρατήρες.
Άλλος ένας κρατήρας εμφανίστηκε τον Αύγουστο του 2020.
Διαρροές υπεράκτιου μεθανίου
Σύμφωνα με Νορβηγούς ερευνητές, μέσω μιας διαδικασίας ονόματι γεωθερμική ροή θερμότητας, το σιβηρικό μόνιμα παγωμένο έδαφος, το οποίο εκτείνεται στον πυθμένα της θάλασσας του Κάρα, ένα τμήμα του Αρκτικού Ωκεανού μεταξύ της χερσονήσου Γιαμάλ και της Νόβαγια Ζεμλιά, ξεπαγώνει. Σύμφωνα με έναν ερευνητή του CAGE, Αλεξέι Πορτνόφ:
Διαρρέει μεθάνιο σε έκταση τουλάχιστον 7500 τετραγωνικών μέτρων. Σε ορισμένες περιοχές, οι εκρήξεις αερίου εκτείνονται έως και 25 μέτρα. Πριν από την έρευνά τους, προτάθηκε ότι το μεθάνιο βρισκόταν ερμητικά κλεισμένο μες στο παγωμένο έδαφος σε βάθη νερού έως και 100 μέτρα. Κοντά στην ακτή όμως, όπου το έδαφος παγώνει σε βάθος μόλις 20 μέτρων, υπάρχουν σημαντικές ποσότητες διαρροής αερίου.
Εξωτερικοί σύνδεσμοι
Κατηγορία:Χερσόνησοι της Ρωσίας
Μάθιου Μπουθ
Ο Μάθιου Πολ Μπουθ (αγγλικά: Matthew Paul Booth) είναι Νοτιοαφρικανός πρώην διεθνής ποδοσφαιριστής που αγωνιζόταν ως κεντρικός αμυντικός. Γεννήθηκε στις 14 Μαρτίου 1977 και πέρασε σημαντικό διάστημα της καριέρας του στο ρωσικό πρωτάθλημα. Υπήρξε μέλος της εθνικής ομάδας της Νότιας Αφρικής που συμμετείχε στο Παγκόσμιο Κύπελλο του 2010.
Τα πρώτα βήματα
Ξεκίνησε το ποδόσφαιρο από την ομάδα της γενέτειράς του, τη Fish Hoek AFC και το 1994 αποκτήθηκε από τους Κέιπ Τάουν Σπερς έπειτα από τις καλές εμφανίσεις του σε ένα τοπικό τουρνουά. Στην αρχή ήταν μέλος της ομάδας νέων όπου είχε μάλιστα ως συμπαίκτη τον Μπένι Μακάρθι (ο οποίος έκανε μεγάλη καριέρα σε ομάδες όπως ο Άγιαξ, η Πόρτο και η Θέλτα). Το 1996, μετά τις ανακατατάξεις που επέφερε στο έμψυχο υλικό της ομάδας η ανάληψη της προεδρίας από τον ελληνικής καταγωγής επιχειρηματία Τζον Κομήτη, ο Μπουθ προωθήθηκε στην πρώτη ομάδα όπου και παρέμεινε μέχρι το 1998 καταφέρνοντας να χριστεί ακόμη και αρχηγός της ομάδας. Το 1999, έρχεται σε κόντρα με τη διοίκηση της ομάδας και συγκεκριμένα με τον συνεργάτη του Κομήτη, Ρομπ Μουρ και έπειτα από καταγγελία σε δικηγόρο ανθρωπίνων δικαιωμάτων καταφέρνει να μείνει ελεύθερος έπειτα από 4 χρόνια παρουσίας που είχαν ως απολογισμό 92 συμμετοχές και 5 γκολ.
Η καταξίωση
Το 1999 μεταγράφεται στους Mamelodi Sundowns. Παρέμεινε εκεί μέχρι το 2002 πανηγυρίζοντας την κατάκτηση 2 πρωταθλημάτων, στα οποία είχε σημαντική συμβολή, σημειώνοντας 6 γκολ σε 114 συμμετοχές. Ταυτόχρονα χρίστηκε το 1999 για πρώτη φορά διεθνής με την Εθνική της Νοτίου Αφρικής ενώ ταυτόχρονα ήταν αρχηγός της ομάδας που συμμετείχε στους Ολυμπιακούς Αγώνες του 2000. Το 2001 βρέθηκε για ένα εξάμηνο με τη μορφή δανεισμού στη Γουίμπλετον (μετονομάστηκε το 2004 σε Μίλτον Κέινς Ντονς) χωρίς όμως να αγωνιστεί. Κατόπιν αποκτήθηκε από τη ρωσική Ροστόφ, η οποία και τον ενέταξε στο δυναμικό της.
Στη Ρωσία
Ο Μπουθ αγωνίστηκε στο ρωσικό πρωτάθλημα αρχικά για δυόμιση σεζόν με τη φανέλα της Ροστόφ, έχοντας 52 συμμετοχές και ένα τέρμα. Επόμενος σταθμός της καριέρας του ήταν η Κρίλια Σοβέτοφ Σαμάρα όπου έμεινε μέχρι την ολοκλήρωση του πρωταθλήματος του 2008 μετρώντας 107 συμμετοχές και 7 τέρματα.
Επιστροφή στη Νότια Αφρική
Το 2008 επέστρεψε στη Νότια Αφρική για λογαριασμό των Mamelodi Sundowns. Από το 2011 μέχρι το 2013 αγωνίστηκε στον Άγιαξ Κέιπ Τάουν και την επόμενη σεζόν έκλεισε την καριέρα του στην Bidvest Wits Johannesburg.
Σε επίπεδο Εθνικών ομάδων
Ο Μπουθ πραγματοποίησε το ντεμπούτο του με την Εθνική Ανδρών της Νοτίου Αφρικής το 1999 ενώ αν και αρχικά είχε επιλεγεί στην αποστολή που θα αντιπροσώπευε τη χώρα στο Μουντιάλ του 2002 ένας τραυματισμός στο γόνατο παραμονές της έναρξης του στέρησε τη συμμετοχή. Το 2009 συμμετείχε στο Κύπελλο Συνομοσπονδιών, ενώ το 2010 ήταν μέλος της αποστολής που αγωνίστηκε στην τελική φάση του Παγκοσμίου Πρωταθλήματος Ποδοσφαίρου. Συνολικά ο Μπουθ μέτρησε 28 συμμετοχές και ένα τέρμα με τη φανέλα των «Μπαφάνα Μπαφάνα».
Πηγές
Κατηγορία:Αμυντικοί ποδοσφαιριστές Κατηγορία:Νοτιοαφρικανοί ποδοσφαιριστές Κατηγορία:Ποδοσφαιριστές Παγκοσμίου Κυπέλλου 2010 Κατηγορία:Ποδοσφαιριστές ΦΚ Κρίλια Σοβέτοφ Σαμάρα Κατηγορία:Ποδοσφαιριστές Άγιαξ Κέιπ Τάουν Κατηγορία:Ποδοσφαιριστές Κυπέλλου Συνομοσπονδιών FIFA 2009 Κατηγορία:Ποδοσφαιριστές ΦΚ Ροστόφ Κατηγορία:Ποδοσφαιριστές Γουίμπλετον ΦΚ Κατηγορία:Ποδοσφαιριστές Μαμελόντι Σάνταουνς ΦΚ Κατηγορία:Ποδοσφαιριστές Πρέμιερ Λιγκ Ρωσίας Κατηγορία:Ποδοσφαιριστές ολυμπιακής ομάδας Νότιας Αφρικής
Μολοκάι
Το Μολοκάι (Molokaʻi) είναι το ένα νησί της Χαβάης. Είναι το πέμπτο μεγαλύτερο νησί του αρχιπελάγους, με έκταση 673 τετραγωνικά χιλιόμετρα. Στο νησί ζουν περισσότεροι από 8.000 άνθρωποι. Το νησί έχει δύο σβηστά ηφαίστεια, το ανατολικό και δυτικό ηφαίστειο του Μολοκάι. Το ανατολικό ηφαίστειο είναι μεγαλύτερο και ψηλότερο, με υψόμετρο 1.512 μέτρα στην κορυφή του, τη Καμάκου. Στους γκρεμούς που αποτελούν τις βόρειες ακτές του νησιού βρίσκονται αρκετοί ψηλοί καταρράκτες, ανάμεσα στους οποίου βρίσκονται ο καταρράκτης Ολο'ουπένα, ύψους 900 μέτρων, ο οποίος θεωρείται ο τέταρτος ψηλότερος στον κόσμο. Βρίσκεται ανατολικά του Οάχου με το οποίο και χωρίζεται από το στενό Καϊβι, που έχει πλάτος 40 χιλιόμετρα, και βόρεια του Λανάι. Τα φώτα της Χονολουλού είναι ορατά τη νύχτα από το δυτικό άκρο του Μολοκάι, ενώ τα κοντινά Λανάι και Μάουι διακρίνονται καθαρά από τις νότιες ακτές του νησιού.
Κρητική Επανάσταση
Ο όρος Κρητική Επανάσταση μπορεί να αναφέρεται στις εξής επαναστάσεις στην Κρήτη:
Αμφίλοχος
Στην Αρχαία ελληνική μυθολογία ο Αμφίλοχος ήταν Ήρωας από το Άργος και ένας από τους Επιγόνους. Οι γονείς του ήταν ο Αμφιάραος και η Εριφύλη, μικρότερος αδελφός του ήταν ο Αλκμαίων. Ο Πολυνείκης δωροδόκησε την μητέρα του Εριφύλη με το πέπλο και το περιδέραιο της Αρμονίας για να πείσει τον σύζυγο της να πάρει μέρος στην εκστρατεία Επτά επί Θήβας με στόχο να ανατρέψει τον αδελφό του Ετεοκλή. Η Εριφύλη είχε πιέσει τον άνδρα της να πάρει μέρος στον πόλεμο, ξέροντας ότι θα πεθάνει. Γι'αυτό ο Αμφιάραος όρκισε τα δύο παιδιά του να σκοτώσουν την μητέρα τους, και, όταν μεγαλώσουν, να πάρουν εκδίκηση για τον θάνατό του. Δέκα χρόνια αργότερα ο Αμφίλοχος μαζί με τον αδελφό του θα εκπληρώσουν τον όρκο τους. Ο Αμφιάραος βρέθηκε στην Θήβα αντιμέτωπος σε μάχη με τον Περικλύμενο ημίθεο γιο του Ποσειδώνα. Στην προσπάθεια του να δραπετεύσει ο Ζευς με τον κεραυνό του άνοιξε ένα χαντάκι που κατάπιε τον Αμφιάραο και το άρμα του. Ο αδελφός του Αμφίλοχου Αλκμαίων εκπληρώνοντας την επιθυμία του πατέρα του σκότωσε την μητέρα του και εξορίστηκε από το βασίλειο του Άργους. Ο Αμφίλοχος σαν βασιλιάς του Άργους ήταν ένας από τους μνηστήρες της Ωραίας Ελένης.
Ιδρυτής της Αμφιλοχίας
Όταν έληξε ο Τρωικός Πόλεμος ακούγεται ότι εγκατέλειψε το πρώην βασίλειο του μετά την επιστροφή του για να φύγει και να ιδρύσει νέα αποικία στον Αμβρακικό κόλπο, προς τιμή του παρέμεινε μόνιμα γνωστή ως Αμφιλοχία. Η πρωτεύουσα της ήταν γνωστή στην αρχαιότητα σαν δεύτερο Άργος και πήρε το όνομα Αμφιλοχικόν Άργος. Άλλοι συγγραφείς χρεώνουν το όνομα της αποικίας στον ανεψιό του Αμφίλοχο ή Αμφότερο, γιο του αδελφού του Αλκμαίων. Ο Θουκυδίδης θεωρούσε την περιοχή σαν μη Ελληνική τοποθεσία που εξελληνίστηκε με κατοίκους από την γειτονική Αμβρακία.
Άλλες εκδοχές
Όπως έκανε ο πατέρας του πήγε και ο ίδιος ο Αμφίλοχος να συμβουλευτεί κάποιο Μαντείο, του πρόβλεψε ότι θα γίνει ο ίδιος ιδρυτής αποικιών. Η πιο σημαντική θέση για την ίδρυση αποικίας φαίνεται ότι ήταν ο Μαλλός Κιλικίας στην Κιλικία, ένας προ-Ελληνικός οικισμός. Άλλη παράδοση αναφέρει ότι ίδρυσε το μαντείο του Απόλλων στην Κολοφώνα στην Λυδία με τον ετεροθαλή αδελφό του Μόψο, γιο του Αμφιάραου και της Μαντός. Ο Ηρόδοτος αναφέρει τέλος ότι ίδρυσε το Ποσιδήιον στα σύνορα της Κιλικίας με την Συρία. Στο Άργος δεν έμεινε ικανοποιημένος από τις εκεί συνθήκες, και γι'αυτό επέστρεψε στην Μαλλό, όπου βασίλευε ο Μόψος. Ο Αμφίλοχος διεκδίκησε την συμβασιλεία, την οποία ο Μόψος αρνήθηκε να παραχωρήσει, και γι'αυτό, ακολούθησε μονομαχία μεταξύ Μόψου και Αμφίλοχου, κατά την οποία σκοτώθηκαν και οι δυο. Μερικές μνημονεύσεις αναφέρουν ότι η διαμάχη ξέσπασε μεταξύ τους, επειδή και οι δύο ήταν μάντεις και αλληλοκατηγόρησαν τις προφητικές τους ικανότητες. Οι τάφοι, οι οποίοι υπήρχαν μέχρι την εποχή του Στράβωνα κοντά στο όρος Μαργάσα κοντά στην Πύραμο ήταν κτισμένοι σε δύο σημεία, τα οποία είχαν την ιδιότητα, ο ένας τάφος να μην βλέπει τον άλλο. Σύμφωνα με μια άλλη παράδοση, ο Αμφιτρύων και ο μάντης Κάλχας επιστρέφοντας από την Τροία, πήγαν με τα πόδια στον ναό του Κλάρου Απόλλωνα στην πόλη Κολοφών της Λυδίας. Εκεί ίσως σκοτώθηκε από τον Απόλλωνα. Ο Αμφίλοχος είχε μαντικές ικανότητες που τις κληρονόμησε από τον Αμφιάραο. Στην Μάλλο υπήρχε μαντείο του Αμφίλοχου, το οποίο την εποχή του Παυσανία φημίζονταν ότι έδινε τους πιο ορθούς χρησμούς από όλα τα μαντεία. Στην Αθήνα υπήρχε βωμός για τον Αμφίλοχο, ενώ σύμφωνα με τον Παυσανία, στην Σπάρτη του είχαν κτίσει ηρώο. Σε αυτές τις περιπτώσεις ιδρυτής της Αμφιλοχίας ήταν ο ανεψιός του.
Πηγές
Κατηγορία:Μάντεις, ονειροκρίτες και οιωνοσκόποι της ελληνικής μυθολογίας Κατηγορία:Βασιλείς του Άργους Κατηγορία:Μνηστήρες της Ωραίας Ελένης
Δημήτρης Κοκκινάκης
Ο Δημήτρης Κοκκινάκης (1930 - 22 Οκτωβρίου 2014) ήταν Έλληνας διεθνής ποδοσφαιριστής.
Βιογραφία
Γεννήθηκε στον Βόλο και ξεκίνησε το ποδόσφαιρο από την τοπική Νίκη. Το 1952 μετεγγράφηκε στον Ολυμπιακό, όπου έμεινε μέχρι το 1955 κατακτώντας 2 πρωταθλήματα (1954, 1955) και 2 Κύπελλα (1953, 1954).
Με τον Ολυμπιακό συνολικά αγωνίστηκε στους 23 από τους 24 αγώνες πρωταθλήματος της τριετίας και σημείωσε 5 τέρματα. Στον θεσμό του Κυπέλλου Ελλάδας είχε 10 συμμετοχές και 1 τέρμα και στο Πρωτάθλημα Πειραιά 25 συμμετοχές και 13 τέρματα. Παράλληλα είχε συμμετοχή στα διεθνή φιλικά του συλλόγου, τα οποία την εποχή εκείνη ουσιαστικά αποτέλεσαν "προπομπό" των ευρωπαϊκών διοργανώσεων, σημειώνοντας σημαντικά τέρματα για τον Ολυμπιακό στις νίκες απέναντι σε Αντμίρα Βάκερ (2-1 το 2ο γκολ ο Κοκκινάκης), Λούτον Τάουν (2-1, με τον Κοκκινάκη να ανοίγει το σκορ) και Μάλμε 2-0.
Το 1955 επέστρεψε στη Νίκη για να τελειώσει την καριέρα του εκεί.
Φόρεσε τρεις φορές τη φανέλα της Εθνικής Ελλάδας και σημείωσε ένα τέρμα.
Αρθρογραφία
Κατηγορία:Έλληνες ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Νίκης Βόλου Κατηγορία:Ποδοσφαιριστές Ολυμπιακού Πειραιώς Κατηγορία:Χρήση προτύπου Πληροφορίες ποδοσφαιριστή χωρίς ύψος
Morbid Angel
Είναι το τρίτο σε πωλήσεις death metal συγκρότημα όλων των εποχών, ενώ ο Trey Azagthoth ψηφίστηκε ως ο καλύτερος κιθαρίστας του είδους από το περιοδικό "Decibel", το 2007.
Βιογραφία
Οι Morbid Angel σχηματίστηκαν το 1984 στη Φλόριντα, από τον κιθαρίστα Trey Azagthoth, τον μπασίστα και τραγουδιστή Dallas Ward και το ντράμερ Mike Browning. Αρχικά, το συγκρότημα έπαιζε μόνο ορχηστρικές συνθέσεις αλλά λίγο αργότερα ο Ward ανέλαβε και τα φωνητικά.
Το 1985, εντάχθηκε στο συγκρότημα ο τραγουδιστής Kenny Bamber, ο οποίος μοιραζόταν το μικρόφωνο με τον Ward. Λίγο πριν αποχωρήσει ο Ward, ο Richard Brunelle έγινε μέλος των Morbid Angel με τον Mike Browning να αναλαμβάνει τα φωνητικά. Ο Ward καταδικάστηκε για κατοχή και χρήση ναρκωτικών, με τον John Ortega να γίνεται δεύτερος κιθαρίστας, ηχογραφώντας το "Abominations of Desolation" το 1986, το οποίο δεν κυκλοφόρησε μέχρι το 1991. Μετά την ηχογράφηση, ο Browning και ο Ortega αποχώρησαν δημιουργώντας τους Matricide.
Τα τύμπανα ανέλαβε ο Pete Sandoval, τα φωνητικά και το μπάσο ο Vincent και τη δεύτερη κιθάρα ο Richard Brunelle, με το πρώτο άλμπουμ του συγκροτήματος να κυκλοφορεί στις 12 Μαΐου 1989 από την "Earache Records", ενώ είχε ηχογραφηθεί στα "Morrisound Studios". Το ντεμπούτο του συγκροτήματος ήταν πρωτόγνωρα περίπλοκο για το death metal ιδίωμα και η επιθετικότητα των στίχων με το συνδυασμό ακραίας μουσικής έκφρασης έφτασαν σε ένα νέο όριο δημιουργώντας άμεσα εντύπωση. Οι Morbid Angel συμμετείχαν στην ευρωπαϊκή περιοδεία "Grindcrusher" της "Earache" μαζί με τους Bolt Thrower, Carcass και Napalm Death.
Τον Ιούλιο του 1991, κυκλοφόρησε ο δεύτερος δίσκος του συγκροτήματος με τίτλο "Blessed Are The Sick", σε παραγωγή από το ίδιο το συγκρότημα. Η στιχουργική τους πέρασε από τον Σατανισμό στη μισανθρωπία, ενώ λίγο αργότερα εντρύφησαν στην μυθολογία των βιβλίων του Χάουαρντ Φίλιπς Λάβκραφτ. Τον Σεπτέμβριο του 1991, κυκλοφόρησε το προαναφερθέν "Abominations of Desolation", ενώ ο Brunelle αποχώρησε στα μέσα του 1992, δίνοντας προσωρινά τη θέση του στον Gino Marino, για να επιστρέψει μέχρι το φθινόπωρο εκείνης της χρονιάς, όταν και άφησε τους Morbid Angel ως τρίο. Αυτή η μορφή του συγκροτήματος ηχογράφησε το "Covenant" το οποίο κυκλοφόρησε τον Ιούνιο του 1993, γυρίζοντας και βίντεο κλιπ για το κομμάτι "God Of Emptiness". Το άλμπουμ γνώρισε τη μεγαλύτερη εμπορική επιτυχία από οποιοδήποτε άλλο δίσκο τους, έχοντας πουλήσει πάνω από 130.000 αντίτυπα μόνο στις Ηνωμένες Πολιτείες. Ο Erik Rutan ανέλαβε τη δεύτερη κιθάρα, για την ευρωπαϊκή τους περιοδεία, ενώ στις Ηνωμένες Πολιτείες περιόδευσαν ανοίγοντας τις εμφανίσεις των Black Sabbath και των Motörhead.
Τον Μάιο του 1995, κυκλοφόρησαν το τέταρτο τους άλμπουμ με τίτλο "Domination", του οποίου οι πωλήσεις ξεπέρασαν τα 80.000 αντίτυπα. Το συγκρότημα περιόδευσε στη Βόρεια Αμερική και την Ευρώπη, με το επίπεδο των ζωντανών τους εμφανίσεων να αποτυπώνεται στο άλμπουμ "Entangled in Chaos".
Το 1997, αποχώρησε ο David Vincent, με τον Steve Tucker να παίρνει τη θέση του. Η νέα σύνθεση κυκλοφόρησε το "Formulas Fatal to the Flesh" με μοναδικό κιθαρίστα τον Azagthoth, πουλώντας 45.000 αντίτυπα στις Ηνωμένες Πολιτείες. Στην περιοδεία συμμετείχε ο Erik Rutan, ο οποίος επέστρεψε και πάλι στο συγκρότημα μετά τη συμμετοχή του στο "Conquerors Of Armageddon" των Krisiun. Οι Morbid Angel κυκλοφόρησαν το "Gateways To Annihilation" το 2000, με τις πωλήσεις τους να πέφτουν ακόμη περισσότερο.
Το 2001, ο Tucker έδωσε τη θέση του στον Jared Anderson με τον οποίο περιόδευσαν στην Αμερική ανοίγοντας τις εμφανίσεις των Pantera, συνεχίζοντας με τους Motörhead to 2002. To 2003, επέστρεψε στο συγκρότημα ο Tucker για την ηχογράφηση του άλμπουμ "Heretic". Οι Morbid Angel περιόδευσαν στις Ηνωμένες Πολιτείες με τους Suffocation, Satyricon και Premonitions of War. Η νοτιοαμερικανική περιοδεία τους αναβλήθηκε λόγω προβλημάτων κρίσης πανικού που αντιμετώπιζε ο Τucker.
Τον Φεβρουάριο του 2005, ανακοίνωσαν την αμερικάνικη περιοδεία τους με τους Soulfly, με τον David Vincent να επιστρέφει το συγκρότημα και τον Tony Norman στη δεύτερη κιθάρα. Την επόμενη χρονιά περιόδευσαν στις Ηνωμένες Πολιτείες με τους Behemoth, Despised Icon και Krisiun. Στις 14 Οκτωβρίου 2006, ο Jared Anderson πέθανε στον ύπνο του, σε ηλικία τριάντα ετών.
Το φθινόπωρο του 2013, περιόδευσαν γιορτάζοντας τα είκοσι χρόνια από την κυκλοφορία του "Covenant". Δύο χρόνια αργότερα αποχώρησε και πάλι ο Vincent, με τον Steve Tucker να τον αντικαθιστά, ενώ μαζί του έφυγε και ο Tim Yeung. Δύο ημέρες αργότερα, ο Tucker έκανε γνωστό ότι ο Destructhor αποχώρησε από το σχήμα, λόγω μουσικών διαφορών.
Δισκογραφία
{|width="100%" align="center"|
Εξωτερικοί σύνδεσμοι
Κατηγορία:Αμερικανικά death metal συγκροτήματα Κατηγορία:Μουσικά συγκροτήματα από τη Φλόριντα
Βαλκανικό Πρωτάθλημα Ημιμαραθωνίου 2012
Το Βαλκανικό Πρωτάθλημα Ημιμαραθωνίου 2012 ήταν η 1η διοργάνωση του Βαλκανικού Πρωταθλήματος Ημιμαραθωνίου, που διοργανώθηκε υπό την εποπτεία της Ένωσης Βαλκανικών Ομοσπονδιών Στίβου. Η διοργάνωση πραγματοποιήθηκε στην Καβάρνα, στη Βουλγαρία, την 1η Σεπτεμβρίου του 2012.
Στο πρωτάθλημα διεξήχθησαν μόνο αγώνες ανδρών και γυναικών και όχι ομάδων. Συμμετείχαν 16 αθλητές, 7 άνδρες και 9 γυναίκες από 9 χώρες της Ένωσης. Πρωταθλητής στους άνδρες αναδείχθηκε ο Γκεοργκίτα Βιτάλιε με επίδοση 1:10:48, από τη Μολδαβία και πρωταθλήτρια στις γυναίκες η Σλαντιάνα Περούνοβιτς με επίδοση 1:22:41, από το Μαυροβούνιο. Αυτές οι επιδόσεις αποτέλεσαν ταυτοχρόνως και τα πρώτα ρεκόρ του πρωταθλήματος.
Γυναικών
thumb|Η Πρωταθλήτρια στις γυναίκες, Σλαντιάνα Περούνοβιτς.
Συμμετέχουσες χώρες
Σε παρένθεση ο αριθμός των αθλητών από τις συνολικά 9 ομοσπονδίες μέλη της Ένωσης Βαλκανικών Ομοσπονδιών Στίβου που ανταγωνίζονται σε αυτό το πρωτάθλημα.
Παραπομπές
Κατηγορία:Αθλητισμός στη Βουλγαρία Κατηγορία:Στίβος το 2012
Obi-Wan Kenobi (τηλεοπτική σειρά)
Το Obi-Wan Kenobi είναι μία Αμερικάνικη μίνι σειρά για το Disney+. Είναι μέρος του σύμπαντος του Star Wars και πρωταγωνιστεί τον Γιούαν ΜακΓκρέγκορ ως τον ομότιτλο χαρακτήρα, επιστρέφοντας από την πρίκουελ τριλογία. Διαδραματίζεται 10 χρόνια μετά τα γεγονότα του Star Wars: Επεισόδιο III – Η Εκδίκηση των Σιθ (2005), η σειρά ακολουθεί τον Κενόμπι όσο προσπαθεί να σώσει την Πριγκίπισσα Λέια από την Αυτοκρατορία, οδηγώντας σε μάχη με τον πρώην μαθητευόμενό του, τον Νταρθ Βέιντερ.
Η ταινία αρχικά θα ήταν μία spin-off ταινία αλλά άλλαξε ως σειρά μετά την αποτυχία του Solo: A Star Wars Story (2018). Ο ΜακΓκρέγκορ επιβεβαιώθηκε πως θα επιστρέψει τον Αύγουστο του 2019. Τα γυρίσματα θα ξεκινούσαν τον Ιούλιο του 2020 αλλά αναβλήθηκαν καθώς η Lucasfilm ήταν απογοητευμένη από το σενάριο. Ο Τζόμπι Χάρολντ προσλήφθηκε προλήφθηκε για να ξαναγράψει το σενάριο και έγινε ο υπεύθυνος της σειράς τον Απρίλιο του 2020 αλλά έγινε και εκτελεστικός παραγωγός μαζί με τους ΜακΓκρέγκορ, Κάθλιν Κένεντι και Μισέλ Ρέγιουαν. Τον Μάρτιο του 2021 προσλήφθηκαν και οι υπόλοιποι ηθοποιοί με τους Τζόελ Έτζερτον, Μπόνι Πις, Τζίμι Σμιτς, Τζέιμς Ερλ Τζόουνς και Χέιντεν Κρίστενσεν να επιστρέφουν στους ρόλους του από την πρίκουελ τριλογία. Τα γυρίσματα ξεκίνησαν τον Μάιο του 2021 στο Λος Άντζελες και ολοκληρώθηκαν τον Οκτώβριο.
Τα δύο πρώτα επεισόδια του Obi-Wan Kenobi έκαναν πρεμιέρα στις 27 Μάϊου του 2022. Τα υπόλοιπα επεισόδια κυκλοφόρησαν εβδομαδιαία μέχρι τις 22 Ιουνίου του 2022. Η σειρά έλαβε γενικά θετικές κριτικές.
Σύνοψη
Δέκα χρόνια χρόνια μετά το Star Wars: Επεισόδιο III – Η Εκδίκηση των Σιθ (2005)- στο οποίο οι Τζεντάι καταστράφηκαν από την Εντολή 66 και ο μαθητευόμενος του Όμπι-Ουάν Κενόμπι, Άνακιν Σκαϊγουώκερ έγινε ο Άρχοντας Σιθ Νταρθ Βέιντερ- ο Κενόμπι κρύβεται στον Τατουίν, παρακολουθώντας τον γιο του Ανακιν, τον Λουκ, όταν του ανατίθεται η αποστολή να σώσει την κόρη του Άνακιν, την Λέια, η οποία απήχθη από την Αυτοκρατορία που θέλει να σκοτώσει τον Κενόμπι. Αυτό οδηγεί σε μία μάχη με τον Κενόμπι και τον Βέιντερ.
Άλλοι συν-πρωταγωνιστές
Επίσης, ο Γκραντ Φίλι υποδύεται τον Λουκ Σκαϊγουώκερ, ο Άντονι Ντάνιελς υποδύεται τον C-3PO και ο Τεμουέρα Μόρισον υποδύεται έναν άστεγο κλώνο. Ο Λίαμ Νίσον επέστρεψε ως Κουάι-Γκον Τζιν.
Παραπομπές
Κατηγορία:Αμερικανικές τηλεοπτικές σειρές Κατηγορία:Τηλεοπτικές σειρές διαστημικής περιπέτειας Κατηγορία:Τηλεοπτικές σειρές του Disney+ Κατηγορία:Τηλεοπτικές σειρές Star Wars
Γάλλοι (ιερείς)
thumb|right|250px|Ιερέας της Κυβέλης. Μουσείο της Τσερτσέλ, 2ος-3ος αιώνας. Γάλλοι (λατ. galli) ονομάζονταν οι ευνούχοι ιερείς της θεάς Κυβέλης στην αρχαία Φρυγία.
Η τελετή του αυτοευνουχισμού
Οι Γάλλοι ακρωτηριάζονταν από μόνοι τους με κοφτερές πέτρες στην αποκορύφωση δημόσιων οργιαστικών εορταστικών εκδηλώσεων προς τιμή της θεάς Κυβέλης, ενώ σύμφωνα με τον Αυγουστίνο Ιππώνο ο αυτοακροτηριασμός αυτός πίστευαν πως έφερνε γούρι στην μετά θάνατο ζωή. Σύμφωνα με τον Λουκιανό οι Γάλλοι στην Ιεράπολη τελούσαν δημόσια τον αυτοευνουχισμό τους και μετά περιόδευαν στις συνοικίες, συλλέγοντας φορέματα γυναικεία και κοσμήματα που δώριζαν οι κάτοικοι. Είχαν μαζί τους τα αποκομμένα γεννητικά όργανα, τα οποία έδειχναν για παραδειγματισμό και για να τους δώσουν τάματα. Το έθιμο του αυτοακρωτηριασμού τελούνταν μόνο στην Ανατολή και την Μικρά Ασία, και ιδιαίτερα στην Πησσινία. Αναφέρεται από τον Πλούταρχο και ανάγεται στον 5ο αιώνα π.Χ.
Πηγές
Κατηγορία:Φρυγία Κατηγορία:Ρωμαϊκή θρησκεία Κατηγορία:Ευνούχοι
Μαντείο του Οδυσσέα
Ο Αριστοτέλης στην "Ιθακήσιων Πολιτεία" αναφέρει : "Ευρυτάνες έθνος είναι της Αιτωλίας, ονομασθέν υπό Ευρύτου, παρ' οις μαντείον Οδυσσέως. Το δ' αυτό και Νίκανδρος φησίν εν Αιτωλικοίς". (Κανένα άλλο στοιχείο δεν έχουμε για το μαντείο του Οδυσσέα).
Ο Άγγλος ιστορικός C.M.Woodhouse το τοποθετεί με μεγάλη βεβαιότητα στη θέση που σήμερα βρίσκεται η Μονή Προυσού Έχουμε και εδώ το ίδιο φαινόμενο που επαναλαμβάνεται σε όλον τον πρώην αρχαιοελληνικό χώρο. Η "νέα" χριστιανική θρησκεία, για να εδραιωθεί στη συνείδηση του πληθυσμού ανεγείρει ναούς ακριβώς πάνω στα ερείπια αυτών της παλιάς θρησκείας.
Ιστορικές αναφορές για την παρουσία του Οδυσσέα στο χώρο της Αιτωλίας έχουμε από τον Πλούταρχο και τον Απολλόδωρο: Επιστρέφοντας στην  Ιθάκη  συγκρούεται  με  τους  σφετεριστές  της  εξουσίας  του, τους   οποίους  εξοντώνει  αποκαθιστώντας  την  κυριαρχία  του. Όμως ο  θάνατος  των μνηστήρων  προκάλεσε  νέες  τριβές  στο  βασίλειό  του  και ζήτησε  να  κριθεί από τον Νεοπτόλεμο (Πλούταρχος), ο οποίος βασίλευε στην Ήπειρο, εκείνος  όμως  τον καταδίκασε  σε  εξορία, εποφθαλμιώντας την Κεφαλονιά. Έτσι βρέθηκε απέναντι, στην  Αιτωλία, όπου τον δέχτηκε ο βασιλιάς Θόας, παλιός συμπολεμιστής του από την Τροία. Εκεί, ο Οδυσσέας   παντρεύεται  την  κόρη του Θόαντα και μαζί  της  αποκτά ένα γιο, τον Λεοντόφονο,  ενώ  πεθαίνει στην Αιτωλία σε μεγάλη ηλικία: «Οδυσσέα δέ  εις Αιτωλίαν πρός Θόαντα  Ανδραίμονος παραγενόμενον τήν τούτου θυγατέρα  γημαι καταλιπόντα παιδα Λεοντόφονον  εκ ταύτης  γηραιόν τελευτησαι» (Απολλόδωρος  Επιτομή ΙΙΙ).
Έγιναν ατυχείς προσπάθειες να ταυτιστεί η θέση του Μαντείου με τις παρακάτω τοποθεσίες χωρίς να υπάρχει κανένα στοιχείο:
Παραπομπές
Κατηγορία:Μαντεία
Μάκης Γερμενής
Ο Μάκης (Γεράσιμος) Γερμενής ήταν Έλληνας ποδοσφαιριστής. Γεννημένος στην Αμφιάλη, ξεκίνησε το ποδόσφαιρο από την τοπική ομάδα. Το 1950 πήρε μεταγραφή στον Ολυμπιακό. Παρέμεινε στην ομάδα μέχρι το 1956, οπότε και πήγε στην Προοδευτική. Με τη φανέλα της Προοδευτικής αγωνίστηκε μέχρι το 1961 και ακολούθως συνέχισε για 2 χρονιές στον Ροδιακό, με τη φανέλα του οποίου αγωνίστηκε τη σεζόν 1961-62 και έκλεισε την καριέρα του έχοντας αγωνιστεί σαν παίκτης-προπονητής της ομάδας στο πρωτάθλημα Β΄ Εθνικής της περιόδου 1962-63.
Απεβίωσε την Παρασκευή 16 Ιουνίου 2000 σε ηλικία 72 ετών από ανακοπή καρδιάς.
Πηγές
Κατηγορία:Έλληνες ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές Προοδευτικής
Tor
To Tor (συντομογραφία του The onion router) είναι ένα σύστημα που δίνει στους χρήστες του τη δυνατότητα ανωνυμίας στο Διαδίκτυο. Το λογισμικό πελάτη Tor δρομολογεί τη διαδικτυακή κίνηση μέσω ενός παγκόσμιου εθελοντικού δικτύου διακομιστών με σκοπό να αποκρύψει την τοποθεσία ενός χρήστη ή τη χρήση της κίνησης από οποιονδήποτε διεξάγει διαδικτυακή παρακολούθηση ή ανάλυση της διαδικτυακής κίνησης. Η χρήση Tor κάνει δύσκολη την ανίχνευση διαδικτυακής δραστηριότητας του χρήστη, συμπεριλαμβανομένου επισκέψεων σε κάποια ιστοσελίδα, διαδικτυακές αναρτήσεις, προγράμματα άμεσων μηνυμάτων και άλλων μέσων διαδικτυακής επικοινωνίας, κι έχει σκοπό να προστατεύσει την ατομική ελευθερία, την ιδιωτικότητα και τη δυνατότητα του χρήστη να διεξάγει εμπιστευτικές εργασίες χωρίς να καταγράφονται οι διαδικτυακές δραστηριότητές του. Το “Onion routing” αναφέρεται στη στρωματοποιημένη φύση της κρυπτογράφησης των δεδομένων: τα αρχικά δεδομένα κρυπτογραφούνται και επανακρυπτογραφούνται πολλές φορές, έπειτα στέλνονται μέσω διαδοχικών κόμβων του Tor, ο καθένας από τους οποίους αποκρυπτογραφεί ένα «στρώμα» κρυπτογράφησης προτού μεταφέρει τα δεδομένα στον επόμενο κόμβο και τελικά στον προορισμό τους. Για την ακρίβεια ο χρήστης δημιουργεί ένα κρυπτογραφημένο τούνελ δεδομένων με τον κόμβο εισόδου στο τορ, μέσα από αυτό το τούνελ δημιουργεί ένα δεύτερο κρυπτογραφημένο τούνελ με τον ενδιάμεσο κόμβο του τορ, και τέλος δημιουργεί ένα τρίτο κρυπτογραφημένο τούνελ δεδομένων με τον κόμβο εξόδου. Αυτά τα τούνελ, έχουν τη δομή του κρεμμυδιού. Ο κόμβος εισόδου γνωρίζει μόνο με ποιον ενδιάμεσο κόμβο συνδέεται ο χρήστης καθώς του προωθεί το δεύτερο κρυπτογραφημένο τούνελ μέσα στο οποίο δεν μπορεί να δει. Μέσα από το δεύτερο τούνελ, το λογισμικό του χρήστη δίνει οδηγίες να δημιουργήσει και το τρίτο κρυπτογραφημένο τούνελ με τον κόμβο εξόδου. Έτσι ο ενδιάμεσος κόμβος γνωρίζει τον κόμβο εισόδου και τον κόμβο εξόδου, αλλά δεν γνωρίζει τη διεύθυνση του χρήστη εκτός και αν συνομωτήσει με τον κόμβο εισόδου, ούτε τη διεύθυνση προορισμού, εκτός εάν συνομωτήσει με τον κόμβο εξόδου.
Αυτό μειώνει την πιθανότητα να αποκρυπτογραφηθούν ή να γίνουν κατανοητά κατά τη μεταφορά τους τα αρχικά δεδομένα και μεταδεδομένα.
Το Tor είναι ελεύθερο λογισμικό και η χρήση του είναι δωρεάν.
Ιστορικό
Μια άλφα έκδοση του λογισμικού με το δίκτυο δρομολογητών onion να είναι «λειτουργικό και αναπτυσσόμενο», ανακοινώθηκε στις 20 Σεπτεμβρίου του 2002. Ο Roger Dingledine, ο Nick Mathewson και ο Paul Syverson παρουσίασαν το “Tor: The Second-Generation Onion Router" στο 13ο συμπόσιο για την ασφάλεια USENIX στις 13 Αυγούστου 2004. Αν και το όνομα Tor προήρθε από το ακρωνύμιο του έργου The onion routing, το τρέχον έργο δε θεωρεί πλέον το όνομα ως ακρωνύμιο και γι' αυτό δεν γράφεται με κεφαλαία γράμματα. Χρηματοδοτούμενο αρχικά από το ερευνητικό εργαστήριο του ναυτικού των ΗΠΑ το Tor υποστηριζόταν οικονομικά από το Electronic Frontier Foundation την περίοδο μεταξύ 2004 και 2005. Το λογισμικό Tor αναπτύσσεται πλέον από το Tor project, μία μη κυβερνητική οργάνωση τύπου 501(c)(3)[10] που βρίσκεται στις ΗΠΑ από τον Δεκέμβριο του 2006 και στηρίζεται σε διάφορες πηγές οικονομικής υποστήριξης. Τον Μάρτιο του 2011 το έργο Tor πήρε το βραβείο έργου κοινής ωφέλειας του Free Software foundation για το 2010 για τους εξής λόγους: « Χρησιμοποιώντας ελεύθερο λογισμικό, το Tor έδωσε τη δυνατότητα σε 36 εκατομμύρια ανθρώπους ανά τον κόσμο να απολαύσουν την ελευθερία πρόσβασης και έκφρασης στο Διαδίκτυο ενώ τους έδινε τον έλεγχο της ιδιωτικότητας και της ανωνυμίας τους. Το δίκτυο του αποδείχθηκε κρίσιμο σε αντικαθεστωτικά κινήματα στο Ιράν και πρόσφατα στην Αίγυπτο. Επίσης, μεγάλο ποσοστό των χρηστών προέρχεται από την Κίνα, όπου κυριαρχεί η λογοκρισία στο Διαδίκτυο.
Λειτουργία
right|After obtaining a list of Tor nodes from a directory server. Alice's Tor client pick a random path to destination server Bob.Στόχος του Tor είναι να αποκρύπτει τις ταυτότητες των χρηστών του και τη δραστηριότητα τους στο δίκτυο αποτρέποντας την παρακολούθηση και την ανάλυση της κίνησης και διαχωρίζοντας τον εντοπισμό από τη δρομολόγηση. Αποτελεί την υλοποίηση του onion routing, το οποίο κρυπτογραφεί και δρομολογεί τυχαία την επικοινωνία μέσω ενός δικτύου από κόμβους που το λειτουργούν εθελοντές ανά την υφήλιο. Οι συγκεκριμένοι δρομολογητές onion (κρεμμύδι) εφαρμόζουν κρυπτογράφηση πολλαπλών στρωμάτων (εξ ου και η μεταφορά του κρεμμυδιού) για να εξασφαλίσουν τέλεια μυστικότητα προς τα εμπρός (perfect forward secrecy) μεταξύ των κόμβων, και γι’αυτό προσφέρει ανωνυμία της δικτυακής τοποθεσίας. Αυτή η ανωνυμία επεκτείνεται στη φιλοξενία ανθεκτικού στη λογοκρισία περιεχομένου μέσω των ανώνυμων κρυμμένων υπηρεσιών του Tor. Επιπλέον, διατηρώντας κάποιους από τους κόμβους εισόδου (γεφυρωμένους κόμβους) μυστικούς, οι χρήστες αποφεύγουν τη διαδικτυακή λογοκρισία η οποία στηρίζεται στο μπλοκάρισμα των δημόσιων κόμβων του Tor.
Η διαδικτυακή διεύθυνση του αποστολέα και του παραλήπτη δεν είναι αμφότερες σε μορφή αρχικού κειμένου (cleartext) σε κάθε πέρασμα κατά μήκος της διαδρομής προς έναν κόμβο, ο οποίος δεν είναι εξόδου (ή ενδιάμεσος), ούτε κομμάτια της πληροφορίας είναι σε μορφή μη κρυπτογραφημένου κειμένου, έτσι ώστε οποιοσδήποτε ωτακουστής σε οποιαδήποτε σημείο κατά μήκος του καναλιού επικοινωνίας δεν μπορεί άμεσα να ταυτοποιήσει και τα δύο άκρα. Επιπλέον, στον παραλήπτη φαίνεται ότι ο τελευταίος κόμβος Tor (κόμβος εξόδου) είναι ο δημιουργός της επικοινωνίας.
Η κίνηση στο Δίκτυο
Οι χρήστες του δικτύου Τor εκτελούν στο μηχάνημά τους έναν διακομιστή μεσολάβησης (proxy). Το λογισμικό του Tor ανά διαστήματα διαπραγματεύεται τη δημιουργία ενός εικονικού κυκλώματος μέσω του δικτύου του, χρησιμοποιώντας κρυπτογράφηση πολλαπλών στρωμάτων, για να εξασφαλίσει τέλεια μυστικότητα προς τα εμπρός. Συγχρόνως, το λογισμικό του διακομιστή μεσολάβησης onion εμφανίζει στους πελάτες τη διεπαφή SOCKS. Οι εφαρμογές που χρησιμοποιούν το SOCKS στρέφονται στο Tor, το οποίο στη συνέχεια κρυπτογραφεί πολλαπλά μέσω του εικονικού κυκλώματός του. Ο διακομιστής μεσολάβησης Polipo χρησιμοποιεί τα SOCKS 4 & SOCKS 5 πρωτόκολλα και γι’αυτό συνίσταται να χρησιμοποιείται μαζί με το δίκτυο ανωνυμοποίησης Tor. Ο Polipo είναι ένας διαδικτυακός διακομιστής μεσολάβησης ο οποίος εκτελεί τη διασωλήνωση HTTP 1.1 καλά, ώστε να ενισχύει την επικοινωνιακή λανθάνουσα του Tor. Όσο κάποιος βρίσκεται μέσα στο δίκτυο του Tor, η κίνηση αποστέλλεται από δρομολογητή σε δρομολογητή, και τελικά καταλήγει στο κόμβο εξόδου όπου το μη κρυπτογραφημένο πακέτο γίνεται διαθέσιμο και προωθείται στον αρχικό προορισμό. Από την πλευρά του προορισμού, η κίνηση φαίνεται να προέρχεται από τον κόμβο εξόδου του Tor.
Η αυτονομία της εφαρμογής του Tor το διαφοροποιεί από τα περισσότερα από δίκτυα ανωνυμοποίησης: λειτουργεί στο Transmission Control Protocol (TCP) επίπεδο μεταφοράς OSI. Στις εφαρμογές που χρησιμοποιούν ευρέως το Tor για ανωνυμοποίηση περιλαμβάνονται το Internet Relay Chat (IRC), προγράμματα άμεσων μηνυμάτων και στην περιήγηση στο Διαδίκτυο World Wide Web. Όταν γίνεται περιήγηση στο διαδίκτυο, το Tor συχνά συνδυάζεται με τους Polipo ή Privoxy διακομιστές μεσολάβησης.
Σε παλιότερες εκδόσεις του Tor (επιλύθηκε το Μάιο και τον Ιούλιο του 2010), όπως και σε πολλά συστήματα ανώνυμης πλοήγησης στο Διαδίκτυο, τα άμεσα αιτήματα Domain Name System (DNS) συνήθως εκτελούνται ακόμα από πολλές εφαρμογές χωρίς τη χρήση ενός διακομιστή μεσολάβησης Tor. Αυτό επιτρέπει σε κάποιον να παρακολουθεί τη σύνδεση ενός χρήστη για να καθορίσει (για παράδειγμα) ποιες WWW ιστοσελίδες επισκέπτεται χρησιμοποιώντας Tor, αν και δεν μπορεί να δει το περιεχόμενο που εμφανίζεται. Για να λυθεί το συγκεκριμένο πρόβλημα, μια λύση είναι να χρησιμοποιηθεί το Privoxy ή η εντολή torify, που περιλαμβάνεται στη διανομή του Tor.[ Επιπλέον, οι εφαρμογές που χρησιμοποιούν SOCKS 5, το οποίο υποστηρίζει αιτήματα του διακομιστή μεσολάβησης βασισμένα στο όνομα, μπορούν να δρομολογήσουν τα αιτήματα DNS διαμέσω του Tor, εκτελώντας την αναζήτηση στον κόμβο εξόδου λαμβάνοντας έτσι τον ίδιο βαθμό ανωνυμίας όσο η υπόλοιπη κίνηση στο Tor.
Από την έκδοση 0.2.0.1 άλφα, το Tor περιλαμβάνει τον δικό του επιλυτή DNS που αποστέλλει τα ερωτήματα στο mix network. Αυτό κλείνει τη διαρροή του DNS και μπορεί να αλληλεπιδρά με την υπηρεσία χαρτογράφησης του Tor ώστε να παρέχει πρόσβαση στις κρυμμένες υπηρεσίες του Tor (.onion) σε εφαρμογές που δεν αναγνωρίζουν το SOCKS.
Κρυμμένες Υπηρεσίες
Το Tor μπορεί επίσης να προσφέρει ανωνυμοποίηση στους διακομιστές στη μορφή της υπηρεσίας απόκρυψης τοποθεσίας, η οποία αποτελείται από πελάτες του Tor ή κόμβους που τρέχουν ειδικά διαμορφωμένο λογισμικό διακομιστών. Αντί να αποκαλύπτουν τη διεύθυνση ΙΡ των διακομιστών(και άρα τη διαδικτυακή τοποθεσία τους) οι κρυμμένες υπηρεσίες είναι προσβάσιμες μέσω Tor-specific .onion pseudo top-level domain (TLD), ή αλλιώς pseudomain. Το δίκτυο Tor αντιλαμβάνεται το TLD και δρομολογεί δεδομένα από και προς τις κρυμμένες υπηρεσίες ανώνυμα. Εξαιτίας της έλλειψης εμπιστοσύνης σε μια δημόσια διεύθυνση, οι κρυμμένες υπηρεσίες μπορούν να φιλοξενηθούν πίσω από αναχώματα ασφαλείας ή μεταφραστές δικτυακών διευθύνσεων (network address translators, NAT). Ένας πελάτης Tor είναι απαραίτητος για την πρόσβαση σε μια κρυμμένη υπηρεσία.
Επειδή οι υπηρεσίες απόκρυψης τοποθεσίας δεν χρησιμοποιούν κόμβους εξόδου, δεν υπόκεινται σε ωτακουστές των κόμβων αυτών. Υπάρχει παρ'όλα αυτά ένας αριθμός ζητημάτων ασφαλείας που περιλαμβάνονται στις κρυμμένες υπηρεσίες. Για παράδειγμα, υπηρεσίες που είναι προσβάσιμες μέσω των κρυμμένων υπηρεσιών του Tor και του δημόσιου διαδικτύου είναι επιρρεπείς σε επιθέσεις συσχετισμού (correlation attacks) κι επομένως όχι εντελώς κρυμμένες. Άλλες παγίδες περιλαμβάνουν κακοδιαμορφωμένες υπηρεσίες (π.χ. την αναγνώριση πληροφοριών που εμπεριέχονται προεπιλεγμένα σε μηνύματα σφάλματος των δικτυακών διακομιστών) ], στατιστικές χρόνου λειτουργίας και χρόνου μη λειτουργίας, επιθέσεις παρεμβολής και σφάλματα του χρήστη.
Ασφάλεια Tor - Αδυναμίες και ευπάθειες
Όπως όλα τα τωρινά δίκτυα ανωνυμοποίησης χαμηλής λανθάνουσας, το Tor δεν μπορεί και δεν προσπαθεί να προστατεύσει τους χρήστες από την παρακολούθηση της κίνησης στα όρια του δικτύου Tor, όπως για παράδειγμα, η κίνηση που εισέρχεται και εξέρχεται από το δίκτυο. Ενώ το Tor παρέχει προστασία κατά της ανάλυσης κίνησης, δεν προλαμβάνει την επιβεβαίωση της κίνησης (ονομάζεται επίσης συσχέτιση από άκρο σε άκρο). Τον Μάρτιο του 2011, ερευνητές μαζί με ανθρώπους από το Rocquencourt, το εθνικό ινστιτούτο έρευνας στην επιστήμη της πληροφορικής και του ελέγχου (Institut national de recherche en informatique et en automatique, INRIA), που βρίσκεται στη Γαλλία, κατέγραψαν μια επίθεση ικανή να αποκαλύψει τη διεύθυνση IP των χρηστών του BitTorrent στο δίκτυο Tor. Η επίθεση bad apple χρησιμοποιεί τον σχεδιασμό του Tor και εκμεταλλεύεται κάθε μη ασφαλή χρήση εφαρμογής για να συσχετίσει την ταυτόχρονη χρήση μιας ασφαλής εφαρμογής με τη διεύθυνση ΙΡ του συγκεκριμένου χρήστη Tor. Μία μέθοδος επίθεσης εξαρτάται από τον έλεγχο ενός κόμβο εξόδου ή την υποκλοπή της απάντησης ενός ανιχνευτή, ενώ μία δεύτερη μέθοδος επίθεσης βασίζεται εν μέρει στη στατιστική εκμετάλλευση της ανίχνευσης του κατανεμημένου πίνακα κατακερματισμού.
Τον Οκτώβριο του 2011 ερευνητική ομάδα από την Esiea, Γαλλική σχολή μηχανολόγων, δήλωσε ότι ανακάλυψε έναν τρόπο να υπονομεύσει το δίκτυο του Tor με το να αποκρυπτογραφήσει επικοινωνίες που το διαπερνούν. ] Η τεχνική που περιέγραψαν απαιτεί τη δημιουργία ενός χάρτη των κόμβων του δικτύου Tor, τον έλεγχο του ενός τρίτου από αυτούς και στη συνέχεια να αποκτήσουν τα κλειδιά κρυπτογράφησής τους και τις πηγές του αλγόριθμου. Ύστερα, χρησιμοποιώντας τα γνωστά πλέον κλειδιά και τις πηγές θεωρούν ότι έχουν την ικανότητα να αποκρυπτογραφούν δύο από τα τρία στρώματα κρυπτογράφησης. Ισχυρίζονται ότι μπορούν να σπάσουν το τρίτο κλειδί με μια επίθεση που βασίζεται στη στατιστική ανάλυση. Για να επανακατευθύνουν την κίνηση του Tor στους κόμβους που ελέγχουν, χρησιμοποίησαν μεθόδους επίθεσης άρνησης εξυπηρέτησης και επίθεσης packet spinning. Καμία τεχνική ανάλυση δεν είναι ακόμα διαθέσιμη για το κοινό ή για του κατασκευαστές του Tor για περαιτέρω μελέτη. Ο Eric Filiol και η ομάδα του σκοπεύουν να κυκλοφορήσουν τις συγκεκριμένες πληροφορίες στο επερχόμενα συνέδρια PacSec και Hackers.
Νομική διάσταση
Σύμφωνα με το CNet, η λειτουργία ανωνυμίας του Tor "υπερθεματίζεται από το Electronic Frontier Foundation και από άλλες ομάδες πολιτικών δικαιωμάτων ως μέθοδος ανθρώπων που δουλεύουν για τα ανθρώπινα δικαιώματα για να επικοινωνούν με δημοσιογράφους".. ] Συστήματα για ανωνυμία, όπως το Tor, χρησιμοποιούνται κατά καιρούς για ζητήματα που θεωρούνται παράνομα σε μερικές χώρες. Για παράδειγμα, το Tor μπορεί να χρησιμοποιηθεί για την απόκτηση πρόσβασης σε λογοκριμένες πληροφορίες, για την οργάνωση πολιτικών δραστηριοτήτων, είτε για την παράκαμψη νόμων ενάντια στην κριτική κατά του κράτους. Παράλληλα, το Tor επιτρέπει ανώνυμες συκοφαντίες, αυθαίρετες διαρροές ευαίσθητων πληροφοριών, διανομή χωρίς άδεια υλικού με πνευματική ιδιοκτησία ή με παράνομο σεξουαλικό περιεχόμενο.
Εξωτερικοί σύνδεσμοι
Κατηγορία:Ελεύθερο λογισμικό Κατηγορία:Πρωτόκολλα του ίντερνετ Κατηγορία:Πρότυπα διαδικτύου Κατηγορία:Σκοτεινό διαδίκτυο Κατηγορία:Δικτύωση υπολογιστών
Τα παιδικά χρόνια του Ιβάν
Τα παιδικά χρόνια του Ιβάν (ρωσ. Иваново детство) είναι κινηματογραφικό έργο του 1962 σε σκηνοθεσία του Αντρέι Ταρκόφσκι.
Πλοκή
Βρισκόμαστε στο Ανατολικό Μέτωπο του δεύτερου παγκοσμίου. Ο Κόκκινος Στρατός αμύνεται εναντίον της Γερμανικής Βέρμαχτ. Πρωταγωνιστής είναι ο Ιβάν, ένα δωδεκάχρονο παιδάκι. Η ιστορία του διηγείται μέσα από μια σειρά ονείρων και συζητήσεων. Ο Ιβάν είναι ορφανός, αφού οι γονείς του και η αδερφή του σκοτώθηκαν από τα πυρά μιας επίθεσης των Γερμανών, ενώ ο Ιβάν έμεινε σώος επειδή κατά τύχη είχε κατεβεί μέσα στο πηγάδι για να παίξει. Ο Ιβάν διέφυγε και έφτασε στις θέσεις των Σοβιετικών παρτιζάνων, όπου με στρατιωτική ακρίβεια επιμένει να δηλωθεί. Οι Ρώσοι όμως τον στέλνουν πίσω για να γλυτώσει και να πάει σχολείο μέχρι να τελειώσει ο πόλεμος. Ο Ιβάν όμως το σκάει γρήγορα και επιστρέφει στο μέτωπο όπου και δηλώνεται εθελοντής. Στον πόλεμο ο Ιβάν αφοσιώνεται στην πολεμική τέχνη και ιδίως στην ανιχνευτική και την κατασκοπεία, ενώ παράλληλα διαβάζει βιβλία όποτε βρίσκει χρόνο. Ο Γκριαζνόφ που τον αγαπάει σαν παιδί του, τον προορίζει για την στρατιωτική σχολή. Ο Ιβάν όμως αρνείται και για να μην τον ξαναστείλουν πίσω το ξανασκάει και πάει στους παρτιζάνους για να πολεμήσει. Το κίνητρο του Ιβάν είναι η εκδίκηση για το χαμό των δικών του. Έκτοτε χάνονται τα ίχνη του Ιβάν. Μετά τον πόλεμο, ένας στρατιώτης που περιεργάζεται τα αρχεία μιας πρώην γερμανικής φυλακής στο Ανατολικό Βερολίνο βρίσκει έναν φάκελο που περιέχει το δελτίο της ανάκρισης του Ιβάν, τον οποίο είχαν πιάσει αιχμάλωτο οι Ναζί και εκτελέσει.
Βραβεύσεις
Διεθνές Φεστιβάλ Κινηματογράφου Βενετίας 1962 San Francisco International Film Festival 1962
Σχόλια για το έργο
Ο Ζαν-Πωλ Σαρτρ έγραψε σε μια κριτική του για το φιλμ που δημοσιεύτηκε στην ιταλική εφημερίδα L'Unita ότι είναι η πιο ωραία ταινία που είχε δει ποτέ.
Εξωτερικοί σύνδεσμοι
Κατηγορία:Ταινίες του 1962 Κατηγορία:Σοβιετικές ταινίες Κατηγορία:Ταινίες σε σκηνοθεσία Αντρέι Ταρκόφσκι Κατηγορία:Νικητές Χρυσού Λέοντα Κατηγορία:Ταινίες παραγωγής Mosfilm Κατηγορία:Ρωσόφωνες ταινίες Κατηγορία:Σοβιετικές δραματικές ταινίες Κατηγορία:Ταινίες συσχετιζόμενες με ορφανά
Μπαντγκίς (περιοχή)
Το Μπαντγκίς ή Μπαντγκισάτ είναι μία από τις 34 διοικητικές περιφέρειες (νομούς) του Αφγανιστάν.
Βρίσκεται στο βορειοδυτικό τμήμα της Χώρας, στα σύνορα με το Τουρκμενιστάν. Κατοικείται κυρίως από Τατζίκους αγρότες και χειροτέχνες. Το όνομα Μπατγκίς, ή Μπαντκισάτ, ή ακόμη και Μπατγκιστάν σημαίνει στα περσικά «Χώρα των ανέμων». Καταλαμβάνει έκτασή περίπου 20.500 τ.χλμ, και ο πληθυσμός της, κατ΄ εκτίμηση, το 1980 αριθμούσε περί τους 250.000 κατοίκους ενώ το 2006 ξεπέρασε τους 420.000 κατοίκους. Περιλαμβάνει σήμερα 7 επαρχίες μετά το χωρισμό μιας παλαιότερης. Επικρατούσα γλώσσα στη περιοχή είναι η περσική νταρνί.
Πρωτεύουσα του νομού είναι η Καλ-έχγιε-Νόου, ή Καλ εχ-γιε Νόου ή Καλά-ι-Νάου, ανάλογα των γλωσσικών ιδιωμάτων.
Στη περιοχή αυτή κατοικούν κυρίως Τατζίκοι, Τουρκμένοι ή Τουρκμάνοι και Πέρσες. Και αυτή η περιοχή υπήρξε προβληματική από τη δράση των Ταλιμπάν ή Ταλεμπάν (Σουνίτες Ισλαμιστές =«μαθητές του Αλλάχ»)
Πηγές
Κατηγορία:Επαρχίες του Αφγανιστάν
Τιτάνια (δορυφόρος)
Η Τιτάνια (αγγλικά: Titania) είναι ο μεγαλύτερος από τους 27 φυσικούς δορυφόρους του πλανήτη Ουρανού και ο όγδοος, κατά σειρά μεγέθους, δορυφόρος του ηλιακού συστήματος. Ανακαλύφθηκε από τον Ουίλιαμ Χέρσελ το 1787 και πήρε το όνομά του από την Τιτάνια, η οποία ήταν η βασίλισσα των ξωτικών στο έργο του Σαίξπηρ «Όνειρο Θερινής Νυκτός». Η άλλη του σημερινή ονομασία είναι Ουρανός III (Uranus III, δηλαδή ο τρίτος από τους δορυφόρους του Ουρανού που έχει ονομαστεί). Αρχικώς τον αποκαλούσαν απλώς «ο πρώτος δορυφόρος του Ουρανού». Το 1848 ο Λάσελ του έδωσε τα διακριτικά Uranus I. Η Τιτάνια αποτελείται από περίπου ίσες ποσότητες πάγου και πετρώματος, και είναι πιθανό να διακρίνεται σε έναν βραχώδη πυρήνα και ένα παγωμένο μανδύα. Ενώ μπορεί να υπάρχει και ένα στρώμα νερού στο όριο πυρήνα - μανδύα. Η επιφάνεια της Τιτάνιας η οποία είναι σχετικά σκοτεινή και με ελαφρώς κόκκινο χρώμα, φαίνεται να έχει διαμορφωθεί και από συγκρούσεις αλλά και από ενδογενείς διεργασίες. Είναι καλυμμένη με πολλούς κρατήρες που φθάνουν έως και τα 326 χιλιόμετρα σε διάμετρο, παρ' όλα αυτά όμως έχει λιγότερους κρατήρες από τον πιο μακρινό Όμπερον και αυτό πιθανότατα οφείλεται στο ότι ίσως η Τιτάνια υπέστη πρώιμες ενδογενείς διεργασίες οι οποίες εξάλειψαν αρκετούς κρατήρες στην επιφάνειά της και δημιούργησαν ένα σύστημα τεράστιων φαραγγιών και γκρεμών. Υπέρυθρη φασματοσκοπία που διεξήχθη από το 2001 έως το 2005 αποκάλυψε την παρουσία παγωμένου νερού καθώς και παγωμένου διοξείδιο του άνθρακα στην επιφάνειά της το οποίο με τη σειρά του υποδηλώνει ότι η Τιτάνια μπορεί να διαθέτει μια αδύναμη ατμόσφαιρα διοξειδίου του άνθρακα. Το σύστημα του Ουρανού έχει μελετηθεί από κοντά μόνο μία φορά, από το διαστημικό σκάφος Βόγιατζερ 2 τον Ιανουάριο του 1986. Οι αρκετές εικόνες της Τιτάνιας που τράβηξε το Βόγιατζερ 2, βοήθησαν ώστε ώστε να χαρτογραφηθεί το 40% περίπου της επιφάνειας της.
Ανακάλυψη και ετυμολογία
Η Τιτάνια ανακαλύφθηκε από τον Ουίλιαμ Χέρσελ στις 11 Ιανουαρίου του 1787, την ίδια μέρα ανακάλυψε και τον δεύτερο μεγαλύτερο δορυφόρο του Ουρανού, τον Όμπερον. Για σχεδόν πενήντα χρόνια μετά την ανακάλυψή τους, η Τιτάνια και ο Όμπερον δεν παρατηρήθηκαν από οποιοδήποτε άλλο μέσο εκτός από του Ουίλιαμ Χέρσελ, αν και μπορεί να φαίνονται από τη Γη με ένα σημερινό ερασιτεχνικό τηλεσκόπιο τελευταίας τεχνολογίας. Όλοι οι δορυφόροι του Ουρανού έχουν πάρει τα ονόματά τους από χαρακτήρες που δημιουργήθηκαν από τον Ουίλιαμ Σαίξπηρ και τον Αλεξάντερ Πόουπ. Το όνομα Τιτάνια δόθηκε από τη βασίλισσα των νεράιδων στο Όνειρο Θερινής Νυκτός. Τα ονόματα των τεσσάρων δορυφόρων του Ουρανού που ήταν τότε γνωστοί προτάθηκαν από τον γιο του Χέρσελ Τζον το 1852, κατόπιν αιτήματος του Ουίλιαμ Λάσελ, ο οποίος είχε ανακαλύψει τους άλλους δύο δορυφόρους, τον Άριελ και τον Ουμβριήλ, το προηγούμενο έτος. Η Τιτάνια αρχικά αναφερόταν ως «ο πρώτος δορυφόρος του Ουρανού», και το 1848 δόθηκε η ονομασία Ουρανός I από τον Ουίλιαμ Λάσελ, αν και μερικές φορές χρησιμοποιούνταν και η αρίθμηση του Ουίλιαμ Λάσελ (όπου η Τιτάνια και ο Όμπερον έχουν τους αριθμούς II και IV). Το 1851 ο Λάσελ αρίθμησε τελικά και τους τέσσερις γνωστούς δορυφόρους, σύμφωνα με την απόστασή τους από τον πλανήτη με λατινικούς αριθμούς, και από τότε η Τιτάνια έχει ορισθεί ως Ουρανός III. Το όνομα Τιτάνια έχει αρχαία ελληνική προέλευση, και σημαίνει «κόρη των Τιτάνων».
Τροχιά
Η Τιτάνια βρίσκεται σε τροχιά γύρω από τον Ουρανό σε απόσταση περίπου 436.000 χιλιομέτρων (271.000 μίλια), και είναι ο δεύτερος πιο μακρινός δορυφόρος από τον πλανήτη μεταξύ των πέντε μεγάλων δορυφόρων του. Η τροχιά της Τιτάνιας έχει μια μικρή εκκεντρότητα και μία πολύ μικρή κλίση σε σχέση με τον ισημερινό του Ουρανού. Η περίοδος περιφοράς της είναι περίπου 8,7 ημέρες και συμπίπτει με την περίοδο περιστροφής. Με απλά λόγια η Τιτάνια είναι συγχρονισμένη με τον Ουρανό, δηλαδή δείχνει πάντα την ίδια όψη προς τον πλανήτη. Η τροχιά της Τιτάνιας βρίσκεται πλήρως εντός της μαγνητόσφαιρας του Ουρανού. Ο Ουρανός περιστρέφεται σχεδόν πάνω στην εκλειπτική, το επίπεδο δηλαδή πάνω στο οποίο βρίσκεται η τροχιά του γύρω από τον Ήλιο, μοιάζει δηλαδή σαν να «κυλά» πάνω στην τροχιά του. Επειδή οι δορυφόροι του περιστρέφονται κάθετα στον ισημερινό του πλανήτη, (συμπεριλαμβανομένων και της Τιτάνιας) υπόκεινται σε έναν ακραίο εποχιακό κύκλο. Έτσι κάθε πόλος βρίσκεται 42 χρόνια σε απόλυτο σκοτάδι, και έπειτα 42 χρόνια σε συνεχή φως του ήλιου, με τον ήλιο να ανατέλλει κοντά στο ζενίθ πάνω από έναν από τους πόλους σε κάθε ηλιοστάσιο. Η προσέγγιση του Βόγιατζερ 2 το 1986 συνέπεσε με το θερινό ηλιοστάσιο στο νότιο ημισφαίριο, όταν σχεδόν όλο το βόρειο ημισφαίριο ήταν αφώτιστο.
Σύνθεση και εσωτερική δομή
Η Τιτάνια είναι ο μεγαλύτερος και ο πιο συμπαγής δορυφόρος του Ουρανού, και ο όγδοος μεγαλύτερος δορυφόρος στο ηλιακό σύστημα. Έχει πυκνότητα 1,71 g/cm³, η οποία είναι πολύ μεγαλύτερη από την τυπική πυκνότητα των δορυφόρων του Κρόνου, και δείχνει ότι αποτελείται από περίπου ίσες αναλογίες παγωμένου νερού και πυκνών συστατικών (εκτός πάγου), συστατικά που θα μπορούσαν να είναι κατασκευασμένα από πέτρωμα και ανθρακούχα υλικά, συμπεριλαμβανομένων βαρέων οργανικών ενώσεων. Η παρουσία παγωμένου νερού υποστηρίζεται από υπέρυθρες φασματοσκοπικές παρατηρήσεις που έγιναν την περίοδο 2001-2005, οι οποίες έχουν αποκαλύψει κρυσταλλικό πάγο στην επιφάνεια του δορυφόρου. Εκτός από το νερό, η μόνη άλλη ένωση που εντοπίστηκε στην επιφάνεια της Τιτάνιας από τις υπέρυθρες φασματοσκοπικές παρατηρήσεις είναι το διοξείδιο του άνθρακα, το οποίο συγκεντρώνεται κυρίως στο σκοτεινό ημισφαίριο. Η προέλευση του διοξειδίου του άνθρακα δεν είναι απολύτως σαφής.